21. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.547.4/123066 της 26 Οκτ./4  Νοεμ. 1976 (ΦΕΚ Β΄ 1350) Περί ισοτιμίας τίτλων σπουδών της αλλοδαπής προς τα πτυχία των Σχολών Εκπαιδεύσεως Διδακτικού Προσωπικού της ημεδαπής. Έχοντες υπ’ όψιν: 1.Τας διατάξεις του άρθρ. 13 παρ. 7 του Νόμ. 186/75 «περί Κέντρου Εκπ/τικών Μελετών και Επιμορφώσεως (Κ.Ε.Μ.Ε.)». 2.Τας διατάξεις του άρθρ. 6 του Νόμ. 298/1976 δι’ ων συνεστήθη παρά τη Κεντρική Υπηρεσία του Υπουργείου Εθνικής Παιδείας και Θρησκευμάτων Κεντρικόν Υπηρεσιακόν Συμβούλιον Διδακτικού Προσωπικού των Σχολών Εκπαιδεύσεως Διδακτικού Προσωπικού, αποφασίζομεν: Ανατίθεμεν εις το Κεντρικόν Υπηρεσιακόν Συμβούλιον Διδακτικού Προσωπικού των Σχολών Εκπαιδεύσεως Διδακτικού Προσωπικού την αρμοδιότητα όπως προβαίνη εις την αναγνώρισιν και αποδοχήν ή μη ισοτιμίας τίτλων σπουδών Σχολών της Αλλοδαπής προς τα υπό των Σχολών Εκπαιδεύσεως Διδακτικού Προσωπικού της ημεδαπής απονεμόμενα πτυχία. 